
HOLGER POULSEN 
60 år 

Tiden går hurtigt, jeg synes kun det er få år siden vi i foreningen så 
den unge videnskabsmand troligt møde til vore sammenkomster tillige 
med sin moder. 

Studierne afsluttedes i første omgang med den doktordisputats, der 7. 
maj 1953 blev forsvaret i Anexets Auditorium A, dens titel var: »A study 
of incubation responses and some other behaviour pattems in birds!« 
- men noget professorat i dyrepsykologi var der jo ikke, selv om der 
blev holdt forelæsninger og kandidater blev uddannet. Holger Poulsen 
blev så ansat som dyrepsykolog i Københavns Zoo i Reventlow’s tid - 
vel nærmest en »ventepost«. 

Vi var så mange som troede, at Holger Poulsen var blevet direktør for 
haven da denne stilling blev ledig - men det var nok en meget naiv 
indstilling - selv om man, efter hans første og svære år i haven, godt 
kunne have ønsket at han havde fået en noget mere rolig og afbalance¬ 
ret tilværelse end hidtil - i forholdet til haven. 

Og så var det måske det bedste, det gik som det gik, og Holger Poulsen 
stadig kan ofre sig for sine studier og forskninger omkring dyrenes 
psyke. 

Vi i F. f. F. har ofte tyet til Holger Poulsen om råd og dåd - og aldrig 
gået forgæves, derfor føler jeg en dag som denne trang til både på for¬ 
eningens og mine egne vegne, at sige hjertelig tak for hjælp både på 
den ene og den anden måde, for Holger Poulsen har i det stykke vist 
sig både hjælpsom og forstående. 

Hvor er det velgørende at møde Holger Poulsen, og det er altid så dej¬ 
lig ukrukket - jeg har aldrig hørt ham præsentere sig bag titler, som 
visse andre aldrig forsømmer - men det er heller ikke så påkrævet for 
ham - respekten vokser nemlig mere op om en viden, holdning og ka¬ 
rakter end om en titel, og så er der noget at slide på, for det holder 
mere end en akademisk grad. 

Nu er dagen passeret, men alligevel skal der til disse par ord knyttes 
ønsket om endnu i mange år at høste af den viden Dr. Holger Poulsen 
sidder inde med og aldrig er uvillig til at dele med den som har brug 
for det. 

Måtte der være meget lys forude, ligger også gemt i vore fødselsdags- 
og fremtidsønsker. Albrecht-Møller 


Brednæbbene. 

Hermed følger næstsidste artikel og vi slutter i næste nummer med de 
to sidste slægter, der begge hører hjemme i Afrika, men som vi næsten 
aldrig har set. 

Corydon skal nok hedde »Mørk Brednæb«, det er det navn, som den 
kendes under andre steder i verden - det er vel ikke noget særkende - 
og navnet er jo ikke særlig meget sigende - men lave navne, som ingen 
andre kender, er meget tvivlsomt. For ca. 20 år siden udkom en bog, 
hvor vores Solfugl (Kinesisk Nattergal) var benævnt »Kinesisk Sang¬ 
ti mal ie«, og selv om dette navn utvivlsomt er mere korrekt end de to 
andre, har jeg ikke een eneste gang hørt navnet Sangtimalie anvendt, 
så svært er det at få et engang vedtaget navn udryddet, selv om det 
indlysende er ukorrekt. 

Vi bruger derfor det navn, vi finder andre steder. 

16. LAOS MØRK BREDNÆB 
Corydon sumatranus laoensis 

Nomenklatur: Corydon sumatranus laoensis de Schauensee. Proc. Acad. 
Nat. Sci. Philadelphia 80, 1929,*p. 555 - the siamese Lao; type from Doi 
Souteb, 3300 feet. 

d og 9 : Sodfarvet med en læderbrun strubeplet isprængt rødt, på o- 
verryggen en gyldenorange plet samt et klart hvidt vingespejl, de yder¬ 
ste halefjer mod spidsen kantet med hvidt. Øjets iris brun, omkring 
øjet et kødfarvet nøgent parti, næb hornfarvet med en mørkere spids, 
benene brune. Opholder sig i skov- og kratområder hvor insekter (guld¬ 
smede og natsværmere o. 1.) holder til, da dette udgør hovedparten af 
dens næring. 

Forekomst: Nord-Siam, Malaya-halvøen, Bas Laos og den nordlige del af 
Annam. 

17. Corydon sumatranus morator. 

C. d. morator Deignan. Proc. Biol. Soc. Washington 60, 1947, p. 119. Ban 
Sichon, lat. 9°00' N., long. 99°55' E. Østlige Siam. 

Forekom også tidligere i eller op til foregående arts udbredelsesområde 
på Malaya-halvøen samt i en del af Siam. I dag anses det for tvivlsomt 
om den forekommer mere. 

18. DEIGNANS MØRK BREDNÆB. 

Corydon sumatranus pallescens 

Corydon sumatranus pallescens Deignan. Proc. Biol. Soc. Washington 
60, 1947, p. 119. Semangko Pass. 25004500 feet. Salangor-Pahang boun- 
dary, Malaya. 

Den ligner i farvernes fordeling alle de øvrige, men denne art er lysest, 
d. v. s. kun sortbrun på kroppen, strubeplet okkerorange og rygpletten 
helt gul. 

Forekomst: Malaya-halvøen fra Siam-provinsen mod syd staten Jahore. 
Adfærd som de øvrige. Næring insekter. 

19. RØDSTRUBET MØRK BREDNÆB 
Corydon sumatranus ardescens 

Corydon sumatranus ardescens Deignan. Proc. Biol. Soc. Washington 
60, 1947, p. 119. Khao Sa Bap, lat. 12^35' N., long. 102° 15' E. Chantaburi 
Province, Siam. 

Afviger fra C. s. laoensis ved at strubepletten og rygskjoldet er flam¬ 
mende rødt. Oversiden er mørk sodfarvet, men med blålig og grønlig 
metalglans. 

Det er langt den smukkeste, men den er uhyre sjælden og har kun væ¬ 
ret observeret på et ganske lille område i det sydøstlige Siam. 

20. CAMBODIA MØRK BREDNÆB 
Corydon sumatranus khmerensis 

Corydon sumatranus khmerensis Deignan. Proc. Biol. Soc. Washington 
60, 1947, p. 120. Da Ban, lat. 12 38' N., long. 109 06' E. Phanrang Provin¬ 
sen, Annam. 

Kroppen helt overtrukket med sort, der omslutter den røde strube, 
den røde rygplet og den hvide plet i vingen ved basis af håndsvingfjer. 
De yderste 34 halefjer til hver side er kantet, og navnlig tippet, med 
klart hvidt. 

Forekomst: Cambodia, Cochinchina og den sydlige del af Annam i sted¬ 
segrønne skov- og kratområder. Føde: Insekter (udelukkende). 

21. SUMATRA MØRK BREDNÆB 
Corydon sumatranus sumatranus 

Corydon sumatranus sumatranus Raffles. Trans. Linn. Soc. London 13, 
pt. 2, 1822, p. 303. Interior of Sumatra. 

Sort med flammende rød strubeplet og rygskjold, disse er så små, at 
man, når man møder den på flugt eller i marken, anser den for at væ¬ 
re en sort fugl, der dog markerer det hvide spejl i vingerne og de hvide 

bræmmer i de yders te halefjer. Den er ca. 26 cm stor, har kødfarvet 
næb og et lysrødligt nøget øjenområde. Den er ikke sjælden. 

Forekomst på Sumatra. 

22. MØRKBRUNSTRUBET BREDNÆB 
Corydon sumatranus brunnescens 

Corydon sumatranus brunnescens Hartert. Buli. Brit. Orn. Cl. 37, 1916, 
p. 4. Baram, Borneo. 

Metal farvet mørk kropsfarve med stærkt varierende grøn, oliven og 
blå med klar orangegul strubeplet, rødgul rygplet, blegrødt øjenområde 
og næbfarve mørk iris og skiferfarvede ben, hvidt vingespejl og små 
bræmmer på de yderste halefjer. Ca. 23 cm. 

Opholder sig meget i trætoppene selv om den hævdes at leve af græs¬ 
hopper, myrer, tusindben og bløde insekter. 

Forekomst: Borneo (men kun Sarawak og Nord-Natoena øerne). 

23. BORNEO MØRK BREDNÆB 
Corydon sumatranus orientalis 

Corydon sumatranus orientalis Mayr. Buli. Raffles Mus., no. 14, 1938, p. 
33. Benkoker, Nord Borneo. 

Jeg har ikke kunnet finde afvigelser i farvebeskrivelsen mellem orien¬ 
talis og brunnescens - kun ac de faktisk lever på hver sit afgrænsede 
område af øen, mener jeg adskiller dem. 

Deres føde er insekter (flyvende) samt larver, som de møder på deres 
vej. De opholder sig i træerne størstedelen af dagen og natten med. 
De forekommer på Borneo (men ikke i Sarawak). Albrecht-Møller . 

Især for udstillere af Undulater. 

Siden de første undulater kom til Europa i 1840, og udførselsforbudet i 
undulatens hjemland Australien trådte i kraft i 1894, er undulater op¬ 
drættet i et enormt antal over hele verden. Det er derfor med rette at 
undulaten kaldes en domisticeret fugl, og som det er tilfældet med an¬ 
dre domisticerede dyr, har man i tidens løb stillet visse krav til udse¬ 
endet med henblik på udstilling. Disse krav er formuleret i en idealteg¬ 
ning, en typestandard og en farve- og tegningsstandard. 

Idealtegning og typestandard. 

En illustration af idealet for en udstillingsundulat kan ifølge sagens na¬ 
tur kun være retningsgivende, og som sådan skal det også opfattes - vi 
må ikke glemme, at det er levende dyr, vi har med at gøre, og ikke 
statuer. Også typestandarden og pointskalaerne for de respektive varie¬ 
teter skal opfattes som vejledende for, hvad der bør lægges vægt på. 

TYPESTANDARDEN siger først, at kondition er en absolut betingelse, 
og med kondition menes både den almindelige fysiske og fjerkonditio¬ 
nen. Fuglen skal være færdigfældet og udfarvet. En udstillingsfugl, der 
ikke er i kondition, er udelukket fra enhver præmiering. 

Typen, d. v. s. formen eller faconen, skal være kraftig, med brede skuld¬ 
re, et bredt, godt buet bryst og en næsten lige ryglinie. Fuglen skal væ¬ 
re kraftig og kompakt uden at være fed. Kraftige fugle med brede 
skuldre vil ofte have tendens til at blive for kraftige ved benene, men 
det må tilstræbes, at formen spidser til fra nederste del af brystet, og 
at benene kan ses, sådan som tegningen angiver - hunner har i følge 
deres anatomi en noget mere buet form her. Med hensyn til ryglinien 
vil en let svajet ryglinie give et indtryk af vitalitet. 

Længden - den ideelle længde, regnet fra isse til halespids, er 21,5 cm 
Vingerne skal slutte tæt til kroppen, mødes ved haleroden og bør ikke 
krydse. Man må dog bemærke, at hvis en undulat kommer i affekt, vil 
den trække fjerene og dermed også vingerne tættere til kroppen, og 
vingerne kan som følge deraf krydse lidt. 

Vingernes ideallængde er ca. 9,5 cm fra albuen til spidsen af den læng¬ 
ste svingfjer. Hver vinge skal have 7 synlige svingfjer, der skal være 
fuldt udviklede og uden knæk. Fugle med særlige lange svingfjer (long- 
flighted) må ikke tilkendes præmie. 

Halen skal være lige og følge kroppens linie (akse) og have 2 samlede 
lange fjer fuldt udvoksede. 

Holdning: Fuglen skal sidde i en vinkel på ca. 60 grader (ca. 30 grader 
fra lodret) og være frygtløs og naturlig. I reglen et spørgsmål om den 
rigtige dressur. 

Hovedet skal være stort, rundt og bredt set fra enhver vinkel, altså og¬ 
så når man betragter fuglen forfra. En del fugle har et ret godt hoved 
set fra siden, men set forfra er hovedet for smalt. Set fra siden skal 
hovedet danne en smuk bue i en ubrudt linie fra næbroden udad og op- 

ad over issen til nakken. Det accepteres, at hunnen kan have lidt fladt 
baghoved. 

Næbbet: Stærkt, men ikke for stort og godt indtrukket, d. v. s. godt 
skjult i fjerene, også når fuglen er i affekt. 

Øjet skal være stort og rundt og placeret i god afstand fra front, isse 
og nakke. 

Halsen: Kort og bred uden nogen indsnævringer, hvilket i praksis vil 
sige, at den ikke ses. 

Farve: Ren og jævn og svarende til beskrivelsen af den pågældende va¬ 
rietet i farvestandarden. For de fleste varieteters vedkommende er un¬ 
derryggen en tone stærkere end kropfarven. 

Maske og spots: Masken skal være ren, dyb og bred med 6 ensartede, 
store fremtrædende runde spots, de 2 yderste vil være delvis dækkede 
af kindpletterne. Det må tilstræbes, at masken bliver dyb og bred, så¬ 
dan at der bliver plads til så store spots som muligt, uden at disse dæk¬ 
ker hinanden, når fjerene er på plads. 

Ben og fødder skal være fejlfrie, lige og stærke, med 2 tæer bagud og 
2 frem, og fuglen skal gribe godt om pinden. 

Bølgeterninger skal hos de pågældende varieteter stå skarpe. 

Som sagt skal ovenstående opfattes retningsgivende, og det gælder om 
at kunne se de store linier for at kunne skabe en stor flot harmonisk 
fugl med gode farver og tegninger efter hver varietets særpræg. 

For at kunne vurdere en udstillingsundulat i sammenligning med ideal- 
tegningen, er det nødvendigt, for at få et sandfærdigt indtryk af den 
pågældende fugl, at den anbringes i et DUK udstillingsbur, og at den 
betragets på kort afstand, sådan at forholdene minder om en bedøm¬ 
melse på en udstilling. 



ldealbiliede af 
udst 11 Ung*-undulat. 

Med hensyn til kravene til farver og tegninger hos de forskellige varie¬ 
teter vil det føre for vidt at tage det med i denne artikel, men der skal 
henvises til Curt af Enehjelm »Den store undulatbog« (J. Fr. Clausens 
Forlag) og afsnittet om undulater i »Jeg har stuefugle« (Politikens for¬ 
lag) hvor emnet behandles. 

Foruden at studere idealbilledet der type- og størrelsesmæssigt er ideal 
for alle varieteter, er der en hel del forarbejde at gøre inden fuglen sen¬ 
des på udstilling, det er ikke tilstrækkeligt blot at fange de udvalgte 
fugle, stoppe dem i en kasse og så afsted til udstillingen. 

Som nævnt i typestandarden kræves det at en udstillingsundulat skal 
være i kondition og d. v. s. ikke blot rent fysisk, men også med hensyn 
til fjerkondition, at svingfjer og halefjer skal være fuldt udviklede og 
ikke være knækkede og, for de varieteters vedkommende der har 
»spots« (strubepletter), at masken skal være ren med 6 store runde 
spots, hvoraf de 2 yderste delvis er dækket af kindpletterne. Desuden 
kræves at fuglen skal sidde frygtløs og naturlig på pinden i udstillings- 
buret. Det sidste er ikke det mindst vigtige. Det er umuligt at se type 
og størrelse, på en undulat der flagrer eller løber rundt i buret eller 
måske trykker sig i et hjørne under bedømmelsen, og ofte må domme¬ 
ren opgive at bedømme en sådan fugl. 

De nødvendige remedier til forarbejdet før undulaterne sendes på ud¬ 
stilling er følgende. Specielt udstillingsbur (kassebur) for undulater. 
Alm. trådbur egner sig ikke, da undulater som andre papegøjer ynder 
at klatre og derfor vil kunne hænge på siderne, bagvæggen og loftet i 
trådburet i stedet for at sidde på de dertil indrettede pinde. Desuden 
er det nødvendigt at have en blomstersprøjte, en pincet med flade run¬ 
de ender eller en mindre, spids saks, en blød barberkost og hårsham¬ 
poo. 

Skulle det vise sig, at en udstillingsfugl har et par spots mere end de 6 
standarden angiver, er det tilladt at fjerne de overflødige, men det bør 
gøres sådan at det ikke bagefter kan ses at der mangler fjer. Den på¬ 
gældende fjer med den uønskede spot kan fjernes ved med en pincet 
at trække den forsigtigt ud eller med en mindre, tynd saks at klippe 
fjeren over så tæt som det er forsvarligt. 

Undulater der skal på udstilling, bør douches nogle dage forinden, hvil¬ 
ket giver en pænere fjerdragt. Fuglen anbringes i et lille trådbur med 
kun 1 pind i midten og overbruses med kogt kuldslået vand fra en 
blomstersprøjte, og fuglen må gerne blive godt våd, som om den havde 
været ude i en regnbyge. Derefter sættes den til tørre på et lunt og 
trækfrit sted, og når fjerene tørrer vil fuglen rette og pudse sine fjer, 
og resultatet vil ofte være en betydelig forbedring af fjerdragten. I pa- 
rantes må det bemærkes, at en undulat ikke kan bedømmes hvis den 
ikke er færdigfældet og udfarvet. 

Når der er tale om heste, hunde, fjerkræ m. m., er det en naturlig ting, 
at udstillerne gør hvad de kan for at få deres dyr til at præsentere sig 
så smukt som muligt, og det bør det også være når der er tale om ud- 


192 


stilling af undulater. Men det må være en selvfølge, at alle forberedelser 
foregår med den største forsigtighed under hensyn til, at det er levende 
dyr vi har med at gøre. Vi er jo ikke blot undulatopdrættere og ud¬ 
stillere, men også dyrevenner. Walther Langberg . 

Pavefinken. 

Sagn er jo noget underligt uforståeligt tøjeri, men hvis ikke det var 
sådan, så er det jo ikke sagn. 

Men hør så her - Agenoos datter »Europa« blev forført af Zeus (i skik¬ 
kelse af en tyr), og resultatet blev en søn der hed Minos. Han førte i 
lang tid hemmelige samtaler i en grotte i bjerget Ida, med sin far. 
Han, Minos, var en ypperlig lovgiver og en tapper krigerisk fyrste, han 
giftede sig med Pasephae, der var en datter af Helios og Æetes søster 

- det var hende der blev forført af en »tyr fra havet«, og hun fødte 
som følge heraf en skabning med tyrekrop og menneskehals og -hoved 
ved navn Minoauros, men med Minos avlede hun Androgeos, der var 
en så fremragende sportsmand, at han, da han drog til legene i Athen, 
sejrede ved dem alle - men som sædvanlig blev flere så forbitrede og 
misundelige på ham, at han måtte af vejen. 

I Grækenland var der to herskere, Nisos der herskede over Nisa, og 
Ægcus, der herskede i Athen, denne var barnløs og frygtede Androgeos, 
hvorfor han lod ham dræbe. 

Androgeos's fader Minos blev derved så forbitret, at han drog til Nisa, 
som han belejrede. Nisos havde imidlertid en datter, som hed Skylla - 
og hun var vidende om, at Nisos var udødelig på grund af en gylden 
hårlok - den skar hun af og bragte Minos, som hun var blevet dødelig 
forelsket i. Minos modtog hårtjavsen og overvandt Skyllas fader - men 
da det var sket, lod Minos hende forstøde som forbryder for hvad hun 
havde gjort overfor sin far - 

Hun blev forvandlet til en fugl, der fik navnet Ciris, og så er vi, om¬ 
end ad omveje nået netop til det, jeg ønskede. 

De tlatinske digt om det græske sagn er offentligt forelagt som Virgil's 

- men det holder ikke, hvem det skyldes, er ukendt, men det er en sam¬ 
tidig forfatter. 

Efter denne indledning kan vi gå over til en omtale af en af vore stue¬ 
fugle, der også bærer navnet »Nonparail« - uden sammenligning, og det 
er efter min opfattelse, den smukkeste fugl, jeg har haft. Der er en 
dejlig farvebalance, den er en harmonisk bygget fugl, der ikke er svær 
at holde og dens lille sang er tiltalende. Enkelte af os har også været 
heldige at opnå opdræt af den; for mit vedkommende skete det 1951, 
og den var udstillet i pragt på Selskabet for Stuekulturs udstilling på 
Charlottenborg 1953, katalog nr. 439 (sølvmedalje). 

PAVEFINKEN 
Passerina ciris ciris 

NOMENKLATUR: Emberiza ciris Linn. Syst. Nat. I, p. 313 (1766). Frin- 


gilla mariposa Scop. 1769. Passerina ciris Vieillot 1817. Fringilla ciris 
Audub. 1832. Spiza ciris Jard. ed. Wils. 1832. Cyanospiza ciris Baird 1858. 
FARVEBESKRIVELSE: 

<5: Hoved, halssider og baghals klart ultramarinblå. Overryg gulgrøn i 
flere farveafskygninger, den mellemste række overvingedækfjer lysende 
røde, de store overvingedækfjer mørkegrønne, de store vingefjer mør¬ 
keblå, et lille spejl sortblå og yderfanernes bræmmer på en 3-5 mel¬ 
lemste slagfjer gulorange, halen mørkeblå, de yders te med rødlige yder¬ 
bræmmer. Strube, forhals, kroområde, bryst, bug og flanker samt un¬ 
derryg klart røde. Næb homfarvet. Iris mørke, øjenringe røde, løb ski¬ 
ferf arvede. 

$: Grålig olivengrøn, mørkest på oversiden. Hale og vinger brune. 
Øjenring gulgrøn, svagt vingebånd. 

Pavefinken forekommer i det sydlige Nordamerika, sydpå til Panama, 
ligesom den også findes på træk over Kuba og Bahamaøeme. 

Fuglen er meget livlig, og den er en meget behændig insekt jæger - og 
her vil jeg gerne pege på et lille problem. Som regel er vinduerne be¬ 
skyttet af et trådnet, og fuglene forsøger at stikke næbbet ned i net¬ 
tets åbninger, men derved støder den fjerene af over eller omkring 
næbbet. 

Pavefinken kan som regel leve i fred med de øvrige bur- eller voliere¬ 
fæller, men i yngletiden kan den godt være noget aggressiv, og det gæl¬ 
der begge fuglene, der er ikke noget udpræget partnersammenhold, men 
når så redebygningen tager sin begyndelse, jager fuglene de øvrige fug¬ 
le bort. Det er udelukkende hunnen, der bygger den åbne rede. Den er 
dyb, enten i en grenkløft eller i et trådbur, der lægges 3-4 blålighvide 
æg forsynet med violette eller rødbrune streger og pletter. Hunnen ru¬ 
ger alene 12-13 dage, og nu tager hannen fat med opmadningen; når 
ungerne er omkring 11-12 dage, forlader de reden, men der foregår sta¬ 
dig en vigtig eftermadning. Til opmadning tror jeg, at friske myrepup¬ 
per er helt nødvendige. 

I en fuglebog står, at unger fødte under beskyttede forhold aldrig kom¬ 
mer i fuldstændig pragt - det er ikke rigtigt. Det nummer jeg forud 
omtalte, var den unge han og moderen, da den gamle han var død, og 
denne hanunge fik af dommerne Schwartz og Herholdt den kritik: »et 
ualmindelig smukt par fugle i god kondition, et opdræt af Pavefinke 
herhjemme er uhyre sjældent. Sølvmedalje«. 

I en voliere eller i et bur kan fuglen også på anden vis volde besvær, 
idet den er en udpræget trækfugl, der om efteråret bliver meget urolig 
og ustandselig flyver den fra den ene ende af volieren til den anden, 
både dag og nat. 

At fuglen er en trækfugl, må vi være glade for, da der er totalt ind¬ 
fangnings- og udførselsforbud i Nordamerika, så det er kun fugle der 
trækker til Bahamaøeme og Kuba, som fanges der, vi kan forvente at 
få her til landet. 

Forøvrigt et forhold, som gælder alle de nordamerikanske fuglearter 
som Kardinaler o. 1. 

I begyndelsen af dette århundrede fandt amerikaneren Mearns, at der 
var en afvigende art, som man havde sporet over det meste af den tid¬ 
ligere kendte arts udbredelsesområde, og mange mente derfor, at det 
kun drejede sig om ældre udslidte fugle, der forekom ret sporadisk. 
Kun en ihærdig påstand og et opdræt i fangenskab af den lyse art, der 
også klart gav lysere unger, skaffede beviset, således at Mearns 1911, 
Proc. Biol. Soc. i Washington, 24, p. 217, fik anerkendt et holoeksemplar 
fra Fort Clark, Kinney Country i Texas. Men den art har vi næppe op¬ 
nået at se her i landet, selv om det ikke er så ganske få Passerina ar¬ 
ter vi har haft. Ganske vist skal man være meget forsigtig med at do¬ 
cere hvad vi har haft og hvad vi kan forvente, dels er materilaet over 
hvad der har været inde i landet tidligere meget spinkelt, og i fremti¬ 
den kan ske de mest uberegnelige ting. Af Agapomis arterne er f. eks. 
de man allersidst fandt, de to almindeligste arter i dag. 

Jo, det er altid klogt at være forsigtig. AlbrechtM øller. 


SPØRGEKASSEN 


Jeg har fået 3 unger af mine Alexanderparakitter og de to sidste kom 
på dagen, men den første måtte jeg selv hjælpe ud - de første 2 dage 
var den meget svag - men moderen tog sig af den næsten straks. 

/. H . i D. 

Det glæder mig, at der er blevet resultat af Deres fugle, men pas på 
med at være fødselshjælper. Som regel går det galt, hvis blommesæk¬ 
ken er for stor, stivner den og fugleungen kan ikke, som bestemmelsen 
ellers er, absorbere den gennem navlestrengen. Vi skal stadig huske på, 
at fugleunger ikke behøver næring det første døgn - ja, man kan fak¬ 
tisk slå dem ihjel ved at made for tidligt - det sker ofte ved håndmad¬ 
ning, hvor mange er nervøse for at komme forsent med sprøjten. Og 
når den lille unge i Deres tilfælde de første dage har været svag - for, 
som De selv antyder, har hunnen nok begyndt at made endnu medens 
ungen endnu ernærede sig ved æggeblommen, og det kan godt blive 
for meget. AM. 

Må jeg give min papegøje sukker? Den kan tømme en hel sukkerskål. 

T. R. i V. 

Ja, nu kommer det jo meget an på, hvor mange stykker der var i skå¬ 
len da den begyndte, der kan jo være lidt (2 stk.) i en stor skål, og så 
gør det ingen skade - men mere end et stk. eller to vil jeg ikke tilråde. 
Sukkeret skal ikke være noget permanent, men en ekstra '»godbid«, 
når der er grund til det. AM. 

Vi har holdt »Stuefuglene« siden 1972, og da var der en masse farve- 
tavler i bladet - hele sidste år var der ikke een eneste - hvorfor det? 

S. P. i O. 

De har helt ret, vi var vel nok i vores jubilæumsårgang temmelig rund¬ 
håndede med farvetavler, og det svier til os endnu. 

Det er meget bekosteligt at få farvetavler. Ikke at få dem tegnet - det 
har jeg selv gjort, så det er gratis - men trykningen koster i tusindvis 
af kroner - og det kan vi ikke klare endnu. Vi havde håbet næste år, 
at kunne klare en eller 2, men så kommer vores kgl. privl. postvæsen - 
med en aldeles uforståelig og uanstændig portoforhøjelse på fra 63 øre 
pr. nr. til kr. 1,70, altså en forhøjelse på 1,07 pr. nr. eller kr. 11,77 pr. 
år - jo, det koster at køre i bil. 

Papiret er steget med 2x20%, så selv om vi, hvad vi har været tvunget 
til, har forhøjet medlemskontingentet med kr. 10, så dækker det ikke 
engang hvad postvæsenet skal have. 

Havde vi midler, så skulle vi gerne bringe en tavle i hvert nr. 

Flere udenlandske blade har haft frivillige tilskud til et fond - netop 
med henblik på at skabe mere kulør i bladet. Vi har overvejet det - 
men om det går, er jo en helt anden sag. A-M. 


Hvor kan det være, at nogle æg i samme rede er længere om at blive 
udruget end de andre? Vi har to gange set, at det første æg var 2 dage 
længere undervejs end de næste, der måske næsten var for tidligt ud¬ 
rugede, vi mærkede æggene, så derfor har vi en god kontrol på forløbet. 

Nu ville jeg gerne have oplysning om hvilken fugleart det drejer sig 
om, men altså, æg der lige er lagt, ruges kortere end æg som er gemte, 
men som regel er det en så lille afvigelse, at der sjældent lægges mær¬ 
ke til den, og desuden er vi nok ikke så påpasselige med kontrollen, 
som I alstå har været (forøvrigt kan det være skæbnesvangert at mær¬ 
ke æg - hos tropefugle skal der ingenting til, før der går hul i skallen). 
Da jeg i sin tid mærkede æg, gjorde jeg det ved at dyppe en gammel¬ 
dags blækstift i vand og så sætte en, to eller tre klatter på ægget. 

Der er også et andet forhold, som spiller ind ved rugningens længde, 
det er den stadighed fuglen udviser, den er meget forskellig - unge hun¬ 
ner er ofte nervøse og urolige, og man ser flere gange æggene ligger 
udækkede, og det forlænger rugetiden, hvis afkølingen da ikke er af så 
stor længde, at fosteret dør. Der kan således være mange faktorer, der 
spiller ind i en rugnings forløb. A-M. 


Jeg læste i »Berl. Tid.«, at Bjørneklo var farlig, skal jeg nu hugge alle 
de dejlige dekorative planter om, eller er det ikke så slemt som det er 
skrevet. Min veninde fortalte mig, at det var noget med døden. 

E. A. i P . 

Det er et indviklet spørgsmål, jeg skal forsøge at udvikle spørgsmålene 
og afvikle svarene på en enkelt måde. 

Væksten Bjørneklo , Herakleum, er virkelig farlig, den er jo, som De 
ved, da jeg forstår De har flere planter af dem, forsynede med stive hår 
på både blade og stængler, og disse stive hår kan irritere huden hos 
visse mennesker, så der fremkommer store, røde, væskende vabler, og 
alene det er meget ubehageligt, men det kan i visse tilfælde ledsages af 
høj feber - så der er megen grund til forsigtighed - og det at planten 
er dekorativ frikender den jo ikke. 

Husk - »En giftig frugt kan du spise med god appetit - men du dør 
alligevel deraf!« 

Men jeg vil mene De har væksterne stående udenfor volieren, og så kan 
de jo ikke skade fuglene, og De selv kan jo nok tage Dem iagt - men 
pas på frøet, for det har en evne til at komme langt omkring, og hele 
haven med Bjørneklo, er jo nok mere end selv De ville ønske. 

Jeg har altid advaret mod at have Bjørneklo i nærheden af voliererne, 
og jeg er selv meget forsigtig med planten, men for en del år siden så 
jeg hos bogtrykker Aage Poulsen i Skibby i hans dejlige store voliere 
en hel gruppe Bjømekloplanter, og fuglene log tilsyneladende ingen 
hverken notits eller skade af dem. Men dekorative er de jo både om 
sommeren når de udvikler sig, og om vinteren når den er tørret og 
troner i en gulvvase - men altså, vær forsigtig. A-M. 

Mon du kan hjælpe mig med at få bestemt en fugl, som min ven har 
fået hjem - især for at få konstateret, hvad den skal have at leve af. 
Den er af størrelse som en Skovskade, men helt grøn, vingerne rød¬ 
brune og de enkelte store slagfjer med hvide pletter. Næb og ben rød-* 
lige og en sort streg over øjet. P. D. i D. 

Jeg er slet ikke glad for at bestemme fugle efter andres indtryk af far¬ 
ver, størrelse og type - men denne beskrivelse er ikke til at tage fejl 
af. Fuglen er en KITTA. 

Jeg har ikke set den siden vi havde verdensudstilling - og så var det 
endda en anden race. 

KITTAEN her er GRØN KITTA, Cissa thalassina . Der kan være en 
chance for, at det er LANGHALET JAGT KITTA, du omtaler slet ikke 
halens længde, den er her 20 cm - på den jeg mener, er halen kun 10 
cm. Men farverne hos disse to er ganske ens og jeg skal nøjes med at 
beskrive den korthalede Grønne Kitta, som jeg mener det drejer sig 
om. 

Beskrivelsen er korrekt således: Øverste del af hovedet (pande, isse 
og nakke) grøn med blåt skær. En sort streg fra næbroden gennem 
øjet tilbage på halssiden og mod baghalsen hvor den næsten mødes 
med stregen fra den modsatte side hvor overryggen begynder. Det er 
meget karakteristisk, jeg kender ikke dette fra nogen anden fugl. Ryg¬ 
farven er blågrøn med et brunligt skær, hele undersiden olivengrøn, 

håndsvingfjer med tydelige hvide bræmmer i spidserne og armsving¬ 
fjerene med rødbrune kanter fra yderfanen. Halen som oversiden, men 
spidsen af de enkelte halefjer er gullighvide. Iris mørk, næb og løb ko¬ 
ralrøde. Størrelse ca. 30 cm. 

Fuglen opholder sig mest i stedsegrønne skovområder og den er ud¬ 
præget insektæder, frugt og grønt. Dens udbredelsesområde er Kam- 
bodia og S. 0. Thailand. Albrecht-Møller. 

Jeg mener, at jeg er blevet snydt af fuglehandler x i y, og det er for at 
advare andre, at jeg har skrevet dette, som jeg gerne vil have i bladet, 
så han kan blive klapset af. E. J. i M . 

Desværre må jeg skuffe dig, for vi vil ikke fylde bladet med den slags 
historier. 

Skulle vi til at optage sådanne, da må vi afhøre begge parter, og det har 
vi hverken tid eller ret til, en sagsfremstilling fra een side er næsten ah 
tid farvet. 

Hvis du mener, at du er blevet bedraget, altså fået noget, du ikke har 
købt, så må du henvises til civilt søgsmål. 

Hvis du blot ikke har set dig ordentlig for, så er fejlen jo din, og du 
burde nok først have undersøgt, hvordan fuglene skulle se ud, der er 
jo gode bøger om emnet, og så havde du jo ikke fået to forskellige ar¬ 
ter. Når den ene har slået den anden ihjel, så har det nok været 2 <$ <5, 
det burde du også have undersøgt før du kastede den bort - der er jo 
flere dunkle punkter, så jeg tror nok, at hvis jeg skal vejlede dig, som 
du skriver, så lad sagen falde, jeg er bange for, at det er at smide gode 
penge efter dårlige. 

Se dig godt for næste gang - og frem for alt, undersøg hvordan <5 og $ 
skal se ud, og hvilke krav de stiller til plads, temperatur og foder, in¬ 
den du bestemmer dig. 

Og overvej så, om dine forhold egner sig for disse nye fuglearter. Også 
en fuglehandler kan jo tage fejl! A.-M. 

Hvad er kupering af vingen på en papegøje? 

I gamle dage var det den straf tyveknægte måtte lide, og det var bød¬ 
lerne og rakkerne, der besørgede lemlæstelsen! 

Men hvad har et sagesløst dyr dog gjort de idioter, på det ornitologiske 
område, der lader sig overtale til på den måde at straffe sine venner. 
En vingeløs fugl er som en mand i en rullestol, og intet tænkende men¬ 
neske ville da selv medvirke til en sådan skæbne. 

Så lad mig til alle fornuftige fuglevenner råbe: »Lad endelig ikke deres 
fugl lemlæste, lad Dem ikke besnakke, så De tror, at det gavner et 
klap« - En papegøje kravler mere end den flyver, og har de ladet den 
lemlæste, og den kravler op i et højt træ, er de færdig med at kalde den 
ned. Da jeg fik en kuperet Ara, tog det mig over 2 år inden jeg kunne 

røre ved den; papegøjer husker længe, og nogle glemmer aldrig, og de 
har forlængst gennemskuet hvad ondskabsfulde og hjerteløse menne¬ 
sker kan udføre eller give tilladelse til. 

En kuperet papegøje er værdiløs, det er ikke en fugl, men en invalid - 
og der er ingen vej tilbage. 

Jeg havde nær sagt at det var dyrisk - men det er djævelsk. 

- Når et dyr er værst, er det menneskeligt! 

Når normale mennesker er onde ved dyr, så er det altid dumhed. 

Og har man en papegøje, der er kr. 1000 værd, og man lader den lem¬ 
læste, synker den værdi til 1/4, hvis der i det hele taget er nogen, 
som vil have den. 

Derfor fingrene væk fra papegøjernes vinger, vi har ikke for mange af 
dem her i landet, og dem vi har, skal ikke ødelægges - men lad os hjæl¬ 
pe hinanden til at værne om dem vi har. 

Hvis man ikke har et dyr (en fugl) for at være god ved den, hvorfor 
har man så taget den i sin varetægt. Og kan m^n ikke tåle dens adfærd, 
men som den slemme dreng, der rev vinger af en flue og lod den løbe 

- så kan man jo købe en skildpadde eller en radio eller TV og pille be¬ 
nene eller antennen af. 

Et levende dyr behandler man ikke ustraffet på den måde - og der går 
flere brødebetyngede mennesker og fortryder, at de gjorde et ædelt dyr 
fortræd. A.-M. 


KONTINGENT 

1974-1975 

HVIS De betaler Deres kontingent inden 1. september 1974 på 
F. F. F. girokonto 300 1385, kan De nøjes med kr. 50,00. 

HVIS kontingentet må opkræves af foreningen, er det også i orden 
- men så koster det kr. 55,00, da vi ikke har råd til at betale den 
dyre porto. 

HVIS De glemmer denne indkassering, slettes De straks af post¬ 
væsenets lister - også selv om De sender pengene bagefter på an¬ 
den måde. 

HVIS De så fortryder, må De betale kontingentet kr. 50,00 plus kr. 
5,00 i gi. forsendelsesomkostninger plus et indmeldelsesgebyr kr. 
5,00. Ialt kr. 60,00. 

HVIS De synes, det er for dyrt, så send kr. 50,00 senest 1. septem¬ 
ber - ja, måske allerede nu, hvor De læser dette. Så er De sikret. 

HVIS De synes, at nu er kassereren ved at blive lidt skrap, så over¬ 
vej bladets pris - den dyre porto for foreningen - de hastigt sti¬ 
gende udgifter og sidst, men ikke mindst, at det jo er Deres for¬ 
ening - og ikke kassereren - der må betale for evt. sløseri med 
kontingentbetalingen. 

HVIS vi er enige - og det er vi vist - så lad os høre fra Dem, helst 
på girokonto 300 1385 F. F. F., Beatevej 23, 2500 Valby. 

Kassemester. 


Vigtig meddelelse! 

Da der, forhåbentlig ved en misforståelse, verserer den opfattelse, at 
»Stuefuglene« går ind, så der ikke skal tegnes annoncer i det - skal vi 
i sandhedens interesse meddele, at »Stuefuglene« består - selv om der 
bl. a. med portoen er skabt visse vanskeligheder. 

Bestyrelsen har tilbudt at ofre de beskedne honorarer, vi hidtil har få¬ 
et - og oplaget vil blive skåret ned, pas derfor på de numre De får - 
der vil næppe senere kunne købes disse årgange - og senere kan tidli¬ 
gere numre ikke fås. A-M. 

Landsforeningen 

FORENINGEN FOR FUGLEVENNER 
Stiftet 1922 
POSTGIRO 300 1385 

Formand: J. L. Albrecht-Møller, Christen Koids allé 1, 2770 Kastrup. 
Telefon (01) 50 03 78. 

Næstfmd.: Mogens Behnke-Pedersen, Strandparksvej 24, 3., 2900 Hell. 
Telefon Hellerup 214. 

Kasserer: J. Ulriksfeldt, Beatevej 23, 2500 Valby. Tlf. (01) VA 7743. 
Sekretær: F. Nauta-Ridderstrøm, Kamhusene 28, 2.tv., 2500 Valby, 
Telefon (01) 30 46 71. 

Best.mdl.: Preben Llichow-Poulsen, Vårvej 3, 2770 Kastrup, (01)5126 15 
Suppl.: Ole Nielsen, Arnesvej 20, 2700 Brønshøj, BE 9523. 

- : Kurt Damvig, Plantagevej 10, 3460 Birkerød, tlf. (01) 81 44 83. 

NÆSTE MØDE tirsdag den 13. august kl. 20 i Set. Andreasordenens 
Selskabslokaler, hvor formanden for Samarbejdet mellem danske fugle¬ 
venner, hr. Bent Hansen samt hr. Jørgen Møller vil indlede en forhand¬ 
ling om: Hvad vil vi unge - og hvad hindrer de gamle? 

10 sept. næste møde igen hr. Curt af Enehjelm: Fuglevenner jeg har 
mødt. 

Foreningens aftentur d. 12. juni blev en ubetinget succés og det blev 
nødvendigt på et tidspunkt at stoppe for tilmelding. 

Turen startede fra Frb. alle kl. 18,30 og gik gennem det bakkede og 
meget smukke nordsjællandske landskab til naturmuseet i Ramløse. 
Det var en køretur, der på mere end én måde rystede selskabets 36 del¬ 
tagere sammen, den livlige kørsel fik visse ligheder med en tur i rut- 
chebane. 

Nordsjællands Naturmuseum, der er en enkelt mands livsværk, var en 

oplevelse af de store - det på trods af enkelte montres manglende fi¬ 
nish. De forskellige præparater af dyrelivet fra den danske natur og 
enkelte eksotiske var virkeligt smukt og meget naturligt opsatte. 

I det første lokale mødtes vi af en stor flok »Dragørgæs« og på væg¬ 
gene to meget fine samlinger af sommerfugle og sværmere; derefter et 
rum med de fugle, vi måtte møde ved sø og på strand. Et lokale med 
en meget fornem samling af rovfugle - det mest imponerende var må¬ 
ske en flyvende havørn. Montrene med ugler og spætter var ikke min¬ 
dre imponerende end det øvrige - det er vanskeligt at fatte, at ét men¬ 
neske har været i stand til at »stable« et sådant værk på benene. 

Efter besøget eller gennemgangen af museet, fortsatte vi til en lille 
hyggelig kro, hvor kaffen og pandekagerne blev serveret og et par ti¬ 
mer gik med en hyggelig fuglesnak. 

Formanden indledte med et indlæg om frit flyvende tropefugle af for¬ 
skellige arter. Bl. a. om en flok papegøjer på »sydhavsøerne«, der hver 
morgen blev lukket ud af en pragtfuld hyacinthara, for derefter at fly¬ 
ve rundt på besøg hos forskellige mennesker for at modtage godbid¬ 
der; om dir. Reventlow's forsøg i Kbh. Zoo med fritf ly vende munke- 
parakitter, der måtte genindfanges fordi de ødelagde frugttræerne i de 
omliggende villahaver; om fritflyvende insektædere hos bl. a. A. Jensen, 
Tingsted, hvor mange biil-biirer er blevet opdrættede. Et par »hårde 
ord« faldt der også om søndagsjægere eller bøssemænd, der ikke var 
i stand til at se forskel på en papegøje og en måge samt det forhold, 
at slig jagt ofte resulterer i skamskudte dyr og fugle, hvilket A-M i me¬ 
get høj grad fordømte. 

J. O. Mikkelstrup rejste sig og svarede på indlægget at dette med at 
have sine fugle flyvende frit ifølge lovens bogstav var forbudt og re¬ 
fererede til en sag om nogle menneskers udsætning af kaniner på Salt¬ 
holm, i hvilken der var faldet bøder og påbud om genfangst af de ud¬ 
satte dyr. Herefter talte J. O. M. JÆGERENs sag, og gjorde det ganske 
utvetydigt for forsamlingen, at der var en endog meget stor forskel på 
en JÆGER og en »bøssemand«. En JÆGER tog ikke på jagt uden sin 
hund - der i alle tilfælde er JÆGERENs vigtigste ledsager - for at sikre 
sig mod at måtte efterlade et dyr skamskudt og lidende. Det blev os 
også gjort ganske klart, at et jagtrevir bliver passet af JÆGEREN og 
at man opretholder en balance i økologien og ikke blot skyder væk; 
man planter og fodrer i reviret så dyrene ikke lider savn. 

De to debattører var enige om at fordømme søndagsjægere og bøsse¬ 
mænd, men de kunne ikke rigtig blive enige om jagtens berettigelse. 
Tiden fløj, og alt for tidligt var klokken blevet for mange, så vi måtte 
begive os mod København igen; endnu en dejlig fugleaften havde fået 
sin afslutning. Mange vil sikkert med mig sige arrangøren (A-M) TAK! 

FnR . 

FORENINGEN FOR STUEKULTUR SILKEBORG 

afholder udstilling i dagene 18.-20. oktober 1974 i Kollegie Kantinen, 

Hjejlevej 36 . 

STUEKULTUR KØGE 

Ved generalforsamlingen den 30. april blev der indvalgt følgende til be¬ 
styrelsen, som har konstitueret sig sådan: 

Formand: Viggo Rasmussen, Nørregade 73, Køge, tlf. 65 10 55. 

Næstfmd.: Viggo Rasmussen, Egøjevej 129, Vedskølle, tlf. 67 42 83. 
Kasserer: Jens Peter Jensen, Astersvej 36, Køge, tlf. 65 69 26. 

Sekretær: Knud Petersen, Vinkelvej 19, Rødvig, tlf. 70 61 17. 

Bestmdl.: Jørgen Eliasson, Parkvej 37, Køge, tlf. 65 58 61. 

- : Orla Jensen, Tordenskjoldsgade 8, Køge. 

- : Per Nielsen, Torndalsvej 18, Køge, tlf. 65 83 92. 

Der holdes udstilling på Køge Gymnasium, der ligger ved Ringstedvej, 
i dagene 18., 19. og 20. oktober. Vi håber på en god udstilling, da vi har 
40 års jubilæum. Knud Petersen , sekr. 

VESTSJÆLLANDS FUGLEFORENING 

Det meddeles herved, at foreningen afholder udstilling d. 19. og 20. ok¬ 
tober 1974 på Nørrevangsskolen i Slagelse. 

P. b. v.: Bent Jensen, sekr. 

ODENSE FUGLE- og AKVARIEFORENING 

har flyttet sine månedlige møder til K. F. U. M.s lokaler, Rodegårdsvej 
91. Næste møde er 21. august kl. 19,30. Friis. 

SAMARBEJDETS landsudstilling for gr cespar akitt er og dværgpapegøjer. 
Denne specialudstilling for græsparakitter (alle arter af Neophemaslæg- 
ten, herunder bourksparakitter) og dværgpapegøjer (alle Agapornis-ar- 
ter) afholdes i år i forbindelse med udstilling i Assenshallen i dagene 
4.-6. oktober 1974. 

Tilmeldingsblanketter kan rekvireres hos Ole Larsen, Engmosevej 19, 
5610 Assens, tlf. (09) 71 11 72. (Udstillingsreglerne er detaljeret anført på 
bagsiden af tilmeldingsblanketterne). 

Tilmelding sker til Ole Larsen senest 3. september 1974. 

Stadepenge er 6 kr. for (store) bure og 8 kr. for volierer. 

Aflevering af fugle sker torsdag den 3/10 74 kl. 18-20. Fugle, der skal 
sendes, skal adresseres til Ole Larsen og sendes bedst med postvæsenet 
onsdag den 2/10. Returnering sker efter aftale mellem Ole Larsen og ud¬ 
stilleren. 

Præmiering: SAMARBEJDETS 2 vandrepokaler for henholdsvis bedste 
nr. i græsparakitter og bedste nr. i dværgpapegøjer. Der ud over præ¬ 
miering efter udstillingens alm. regler. 

Alle kan udstille uanset hvor i landet man bor. Fuglene kan udstilles 
som par, som par med unger eller ungerne alene. 

Yderligere oplysninger kan fås ved henvendelse til Ole Larsen eller un¬ 
dertegnede. p S. v.: Bent Hansen. 

SAMARBEJDET MELLEM DANSKE FUGLEFORENINGER 

MØDELISTE for august 1974: 

1. Helsingør Fuglevenner, møde, Færgegården, torsdag kl. 19,30. 

S. Fuglevennerne Århus, møde. Kongreshuset Amaliegade, torsdag kl. 
19,30. 

13. Frederikshavn Fugleforening, møde, Bechs Hotel, tirsdag kl. 20. 

13. Foreningen for Fuglevenner, møde, Set. Andreasordenens selskabs¬ 
lokaler, Frederiksberg alle 11, tirsdag kl. 20. 

19. Københavns Fugle forening, møde, Folkets Hus, Jagtvej 69, mandag 
kl. 19,45. 

20. Søborg Stuekultur, møde, Egegårdsskolen, Ræveholmen 1, tirsdag 
kl. 20. 

21. Svendborg og Omegns Fuglevenner, møde, Borgerforeningen, onsdag 
kl. 19,30. 

22. Foreningen Fuglevennen, Nyk. F. og Omegn, møde, Logen, Sdr. Bou¬ 
levard 8, torsdag kl. 19,30. 

I. -9. september: 

2. D. K. K., møde, Brønshøjvej 12 A, mandag kl. 20. 

3. Roskilde og Omegns Fugleforening, møde, Ungdommens Hus, Park¬ 
vej 5, tirsdag kl. 19,30. 

3. Foreningen for Stuekultur Assens, møde, Hotel Lillebælt, tirsdag kl. 

20 . 

4. Silkeborg Fugleforening, møde, Hotel Ansgar, Drevsensvej, onsdag, 
kl. 19,30. 

5. Helsingør Fuglevenner, møde, Færgegården, torsdag kl. 19,30. 

5. Stuekulturs Fuglevenner, møde, Valby Skole, vær. 13, Rughavevej, 
torsdag kl. 20. 

9. Vestegnens Fugleforening, møde, Ungdomsgården, Brøndbyøstervej 
93, mandag kl. 20. 

9. Stuekulturforeningen af 1960, Frederikssund, møde, Ungdomshuset, 
Kocksvej, mandag kl. 19,30. 

FASTLAGTE UDSTILLINGER 1974: 

Oktober: 

4.- 6. Foreningen for Stuekulturer Assens, Assenshallen. 

(herunder landsudstilling for græsparakitter og dværgpapegøjer) 

II. -13. Stuekulturforeningen af 1960 Frederikssund, Frederikssundhallen 

11.-13. Stuekultur for Nakskov og Omegn, Forsamlingsbygningens sto¬ 
re sal. 

18.-20. Svendborg og Omegns Fuglevenner, Borgerforeningen. 

18.-20. Foreningen for Fuglevenner, Esbjerg. 

25.-27. Næstved Fuglevenner, K.F.U.M.s Festsal. 

November: 

1.- 3. Randers Fugleforening, Kristrup Forsamlingshus. 

1.-3. Vejle Fugleforening. 


203 


15.-17. Nordjysk Fugleudstilling, Skalborggårdhallen. Herunder D.U.K.s 
landskåringsskue. (Deltagende foreninger fra Viborg-Skive-Thi- 
sted-Frederikshavn samt Aalborg). 

30.- 1 . Svenske Samarbejde, Fritidskvarteret S:ta Gertrud, Østergatan 
3, Malmø. 


MEDLEMMERS KØB, SALG OG BYTTE 

Læg venligst 1 krone i frimærker sammen med Deres fremtidige annon¬ 
ce til denne rubrik - og så skal de tilsendes redaktøren. 

Sælges: 1,0 brasiliansk rubinstrube-kolibri (Clytolaema rubricauda). 
Mogens Behnke-P eder sen, Hellerup 214. 

Købes: 1,0 violbuget granatastrild samt 0,1 grøn dråbeastrild. Kan evt. 
afhentes på Sjælland og Lolland-Falster. 

Henning Pust, Aastrup, 4850 Stubbekøbing, tlf. (03) 84 42 12 eft. 17 eller 
(03) 77 12 66 lok. 34 mellem 9,00-16,00. 

Sælges: 0,1 broget astrild. 

Købes: 0,1 sivastrild evt. bytte med 1,0 do. 

N. K. Nielsen, Dalgasvej 23, 7500 Holstebro, tlf. (07) 42 20 80. 

Fin frimærkesamling: Danmark, Danmark julemærker KoHP, Danmark 
F.D.C. 4 blok, Island, Grønland, Grønland F. D. C. 4 blok og Norge. 
Byttes med parakitter. 

Ole Niels Olsen, Pederstrupvænget 13, 5493 Søhus, tlf. (09) 18 96 55. 

Sælges eller byttes: 2 par mangefarvede sangparakitter, ikke søskende, 
sælges eller byttes med lilianae dværgpapegøjer. 

M. Hansen, Struensegade 35 st., efter 4, tlf. 35 73 08. 

Sælges? 1,1 pragtrosella, 1,1 stanleyrosella. 

Telf. (03) 911194 . 

Købes: 2,0 dværgpapegøjer blå Agapornis personata 4* 0,2 dværgpape¬ 
gøjer halvblods Agapornis personata med blå arvelighed; alle fra 1973, 
hvis 1,1 elegans fra 1973 + 1,1 turkis fra 1972 kan indgå i handelen. 
Paul Nielsen, Muidås 3, Greve Str., (01) 90 33 68. 

Sælges: 4,4 sangparakitter, ubeslægtet par, 200 kr., 4 stk. nymfer 40 kr. 
stk., 1 stk. elegans 150 kr., 1,0 turkis 110 kr., alle fra 1974. 1,0 rosella 
1972 150 kr., 0,1 turkis 1972 100 kr., 1,1 sangparakit 1973 180 kr. Sølv og 
isabel dværgvagtler 55 kr. pr. par, split for sølv 40 kr. pr. par, japan¬ 
ske vagtler 30 kr. pr. par, alle vagtler fra 1974. 

Keld Jensen, Abels alle 28, 5250 Fr. Bøge, tlf. (09) 11 68 27 efter kl. 17. 

Sælges: 2,0 rødhovedet gouldsamadiner a 100 kr., 1,1 maskebæltefinker 
250 kr. 

Torben Rasmussen Humlehaven 55, 2500 Valby, ælf. (01) 30 22 97. 

Sælges: 1,0 blå dværgpapegøje, 1,1 split han + blå hun. Unger af rød¬ 
brystet græsparakitter. 

Carlo Henriksen, Bergmannsvej 89, Thurø, 5700 Svendborg, 
tlf. (09) 20 53 61 (først 6/8, ferie). 

Sælges: 2 par sorthovedet dværgpapegøjer sælges. Evt. kan der byttes 
med Stanley eller 0,1 hvid nymfe. Træffes bedst ca. 18,00. 

Verner Johnsen, Klostervej 24, Skjern, tlf. (07) 35 02 93. 

Sælges: 1 stk. blåpandet amazone m. stort dobbeltbur 750,- kr. 

Fr. Adele Sundby, Ellehjømet 7, (01) 98 55 72 efter 18,00. 

Byttes: 1,0 lille alexander (4 år) med 0,1. 

Bøje Hansen, Møllersvej 8, 4780 Stege. 

Sælges: 1,1 pragtrosella fra 70. El. byttes med 1,1 gul sangp. fra i år. 

J. Christensen . Tlf. (03) 69 34 36. 

Sælges eller byttes med bæltefinker: 0,1 stribet, evt. købes 1,0 do., 1,0 
sivastrild, 0,1 brunrygget skadefinke, 1,0 helenaastrild, 1,0 gulbrystet 
astrild, 1,0 angola sommerfuglefinke, 1,1 gråastrild, 1,1 brunrygget guld¬ 
spurv. 

Jørgen Kirk , Vesterstrandgade 6, 6950 Ringkøbing, tlf. (07) 32 02 01. 

Sælges: 1 stk. stuevoliere 175x120x60 cm 200 kr., 2 stk. kassebure 60x40 
x40 cm 30 kr., 1,1 orangekindet astrild, 2,2 gråastrild, 1,1 sommerfugle¬ 
finke, 0,1 kin. dværgvagtel. Fuglene 100 kr. Kan beses hos 
Inge Nielsen, Ndr. Strandvej 201, 3140 Åisgårde. 

Sælges: 1,0 pennant (1973) den røde art, 4 fischers dværgpapegøjer, un¬ 
ger fra 1974. 

Købes: 1,1 rød kardinal, 1,1 solfugl, 1,1 gouldsamadine (rødhovedet), 
evt. vævere 1,1 napoleon, orange eller rødhovedet. 

S. Sørensen, Ølgod Planteskole, 6870 Ølgod, tlf. (05) 24 45 10. Træffes 
bedst kl. 19-20. 

Sælges: 1,0 (72), 0,1 (73) ubs. rosella par 400 kr., 1,1 turkis 250 kr. 

Kaj E. Sørensen, Nørrevang 10, 7300 Jelling, tlf. (05) 87 14 36. 



Egon import af 

PAPEGØJER 
PARAKITTER 
TROPEFUGLE 
REPTILIER og 
FISK 

Danmarks største udvalg 


F. Schliintz - Bellahøjvej 129 - TH. GO 8756 

Privat (Oli 695316 


TROPEHUSET HOLBÆK 

Røcih. Conure - Brunrygget C omire - Kanarievinget - Ild- 
vinget, Soclbninhovedel, SorthRødlu, Rosenh. dværgp. 
Lessons Spurvepcip., hvide Nymfer, Blue biil, Jacarinifinker, 
Au ror-a, Olivengrønne, Sølv- og isabel vagtler, Tropeduer mm. 

Tropehuset, Markedsplads 10, (03)43 0485 


HUSE 


LØVSTRÆDE 8 
1152 KØBENHAVN K 
Telefon (01) 115999 


- har ogsd SKIBBY-BØGERNE 










Cceg mærke Hl os! 

Vi findes allesammen 
blandt mange andre 
arter af fugle i 

UMBERTO’S FUGLEHUS 

HOWITZVEJ 74 - FASAN 7622 


Punktsvejset volierenet 

1 m brede ruller a 30,5 m. 

^"xl” masker, tråd nr. 18. 
kr. 280,00 

Ved køb af 3 ruller + 5% 

Ved køb af 5 ruller -r 10% 

Alle priser er excl. moms. 
Levering pr. efterkrav. - Rekvirer 


Volierer i samlesæt 

Galvaniserede 10 mm rundjems- 
rammer påsat punktsvejset net 
med Vi"xl" masker: 

Siderammer 97,5x180 cm kr. 40,00 
Lågerammer 97,5x180 cm kr. 60,00 
Tagrammer 97,5x195 cm kr. 40,00 
brochure med monteringsvejledning 


DANSK TRÅDVAREINDUSTRI 

Bred - 5492 Vissenbjerg - Tlf. (09) 471004 


BRDR. LUTZHØFT's EFTF. — Rinqstedqade 6-8 - Roskilde 

Tlf. (03) 35 32 07 - 35 00 61 Giro 42444 . Grundl. 1869 . Import af fuglefrø 


Harzerblanding. 

Tropeblanding. 

Undulatblanding.. 

Papegøjeblanding. 

Paraki tblanding. 

Turteldueblanding. 

Vagtelblanding. 

Vildfugleblanding. 

Canariefrø. 

Hampefrø. 

Solsikke, stribet. 

Solsikke, sori. 

Solsikke, mixed. 

Valmuefrø, blåt. 


Hirse, gul. 

Hirse, hvid. 

Hirse, rød . 

Hirse, senegal. 

Hirse, mohar. 

Hirse, japan. 

Hirse, niger. 

Kolbehirse. 

Fugleryps nr. 1. 

Raps, sort. 

Uafskallet ris. 

Hvidgranfrø. 

Tidselfrø udsolgt p. t. 
Afskallet fodergræs ... 


Ordrer på 50 kr. franko 4- efterkrav. Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrun 





















Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Tlf. (01) 58 60 82 
Detail og en gros 

Ny prisliste 

Forsendes overalt i landet 
Kvantumsrabat 


/-^ 

Mest velassorterede 
lager i Danmark 

Vi kan nævne: 

6 sorter solsikke 
8 sorter hirse 
store og små tyroler- 
nødder 

11 forsk, blandinger 
Alt er velrenset 

V_ ) 



blodfoder h i bl..* 
undulater, c?' 
u undvær! i'qt som 
Hiskudsfoder. ? 

£t menneske Udiøv'cr 
jo ons < kødjfoi liden brod 
o< i ko rlofkr fbrat vær,c i 
for i n Ve d rec |c I m,v ss i g 
His ehling Hl fbdbnii bj 

P SLUIS’ PERFORT 

1 ! ler 11« i 'i ' 5! ugle sunde 
ogynglcvilligc. 

yncjlei : Ci>uihnKernc forbedres 
betydeligt. 

i \ øvép<>éer stiller gci*r c 
til disposition • 


&tqro$ HOLØERMATTHIESSEN 
~ aden oven Vand et 44 


København K. Tlf.ASta 6245 


Holger MattHiessen 

Overgaden oven Vandet 44 
København K. 


Største import af fuglefrø 


Vitaminiserede frøblandinger 


Kun en gros 


Spørg efter vore varer hos 
Deres leverandør 

